CELEX: 62010TN0589
Language: da
Date: 2010-12-29 00:00:00
Title: Sag T-589/10: Sag anlagt den 29. december 2010 — Just Music Fernsehbetrieb mod KHIM — France Télécom (Jukebox)

5.3.2011   
            
            
               DA
            
            
               Den Europæiske Unions Tidende
            
            
               C 72/20
            
         Sag anlagt den 29. december 2010 — Just Music Fernsehbetrieb mod KHIM — France Télécom (Jukebox)
   (Sag T-589/10)
   2011/C 72/34
   Stævningen er affattet på engelsk
   
      Parter
   
   
      Sagsøger: Just Music Fernsehbetrieb GmbH (Landshut, Tyskland) (ved advokat T. Kaus)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: France Télécom SA (Paris, Frankrig)
   
      Sagsøgerens påstande
   
   
               —
            
            
               Afgørelse truffet den 14. oktober 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 1408/2009-1) annulleres.
            
         
               —
            
            
               Harmoniseringskontoret tilpligtes at ophæve indsigelsesafgørelsen af 30. september 2010 (sag B 1304494) og at registrere ansøgning nr. 6163778 i sin helhed.
            
         
               —
            
            
               Harmoniseringskontoret tilpligtes at betale sagens omkostninger.
            
         
               —
            
            
               Den anden part i sagen for appelkammeret tilpligtes at betale de omkostninger, der opstod for sagsøgeren for appelkammeret og indsigelsesafdelingen.
            
         
               —
            
            
               Subsidiært udsættes sagen indtil der er truffet endelig afgørelse vedrørende den begæring om fortabelse, sagsøgeren indgav til Harmoniseringskontoret den 21. december 2010 med hensyn til det ældre EF-varemærke nr. 3693108.
            
         
      Søgsmålsgrunde og væsentligste argumenter
   
   
      Ansøger om EF-varemærket: Just Music Fernsehbetrieb GmbH
   
      Det omhandlede EF-varemærke: Figurmærket »Jukebox« for tjenesteydelser i klasse 38 og 41 — EF-varemærkeansøgning nr. 6163778
   
      Indehaver af det i indsigelsessagen påberåbte varemærke eller tegn: France Télécom SA
   
      Det i indsigelsessagen påberåbte varemærke eller tegn: EF-varemærkeregistrering nr. 3693108 af figurmærket »JUKE BOX« for varer og tjenesteydelser i klasse 9, 16, 35, 38, 41 og 42
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Afslag på klagen
   
      Søgsmålsgrunde: Sagsøgeren har gjort gældende, at den anfægtede afgørelse tilsidesætter: (i) artikel 15 og 42, stk. 2, i Rådets forordning (EF) nr. 207/2009, da det ikke er blevet godtgjort, at der er gjort reel brug af det i indsigelsessagen påberåbte varemærke — EF-varemærkeregistrering nr. 3693108 »JUKE BOX«, (ii) artikel 8, stk. 1, litra b), artikel 9 og 65, stk. 2, i Rådets forordning (EF) nr. 207/2009, da appelkammeret foretog en fejlagtig bedømmelse af det anfægtede varemærkes lighed, og (iii) artikel 78 i Rådets forordning (EF) nr. 207/2009, da appelkammeret undlod at udøve sine undersøgelsesbeføjelser og undlod at udøve sin fulde prøvelsesret.